L 71/14 Jurnalul Oficial al Uniunii Europene 12.3.2014 DECIZIA 2014/130/PESC A CONSILIULUI din 10 martie 2014 de prelungire a mandatului Reprezentantului Special al Uniunii Europene pentru Sahel CONSILIUL UNIUNII EUROPENE, având în vedere Tratatul privind Uniunea Europeană, în special articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1)  La 18 martie 2013, Consiliul a adoptat Decizia 2013/133/PESC (') de numire a dlui Michel Dominique REVEYRAND — DE MENTHON în calitate de Reprezentant Special al Uniunii Europene (RSUE) pentru Sahel. Mandatul RSUE urmează să expire la 28 februarie 2014. (22  Mandatul RSUE ar trebui să fie prelungit pentru o perioadă de 12 luni. (3)  RSUE își va duce la îndeplinire mandatul în contextul unei situații care s-ar putea deteriora şi care ar putea aduce atingere realizării obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene (1) Mandatul dlui Michel Dominique REVEYRAND — DE MENTHON în calitate de RSUE pentru regiunea Sahel este prelungit pentru perioada 1 martie 2014 - 28 februarie 2015. Mandatul RSUE poate fi încheiat mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe şi politica de securitate (ÎR). (2) În sensul mandatului RSUE, regiunea Sahel este definită ca incluzând preocuparea primordială a Strategiei UE pentru securitate și dezvoltare în Sahel („strategia”), și anume Mali, Mauritania și Niger. În ceea ce priveşte aspectele cu implicații regionale mai extinse, RSUE se va alătura, după caz, altor ţări și entități regionale sau internaționale din afara regiunii Sahel. (3)  Având în vedere necesitatea unei abordări la nivel regional a provodărilor interdependente cu care se confruntă (!) Decizia 2013/133/PESC a Consiliului din 18 martie 2013 de numire a Reprezentantului Special al Uniunii Europene pentru Sahel (JO L 75, 19.3.2013, p. 29). regiunea, RSUE pentru Sahel își desfăşoară activitatea în strânsă consultare cu alți RSUE relevanţi, printre care RSUE pentru regiunea Mediteranei de sud, RSUE pentru drepturile omului şi RSUE pentru Uniunea Africană. Articolul 2 Obiectivele de politică (1) Mandatul RSUE se întemeiază pe obiectivul de politică al Uniunii în ceea ce priveşte contribuția activă a Sahelului la eforturile regionale şi internaționale pentru o pace durabilă, securitate și dezvoltare în regiune. De asemenea RSUE urmăreşte sporirea calității, intensității și impactului angaja- mentului multilateral al Uniunii în Sahel. (2)  RSUE contribuie la dezvoltarea și aplicarea tuturor aspectelor pe care le îmbracă acțiunea Uniunii, în special în domeniile de politică, securitate şi dezvoltare, printre care și strategia, precum şi la coordonarea tuturor instrumentelor de acţiune ale Uniunii. (3) Iniţial se va acorda prioritate Republicii Mali şi stabilizării sale pe termen lung şi dimensiunilor regionale ale conflictului existent în Mali. (4) În ceea ce privește Mali, obiectivele de politică ale Uniunii urmăresc să promoveze, prin utilizarea coordonată și eficace a tuturor instrumentelor sale, revenirea la Mali pe calea păcii, reconcilierii, securității și dezvoltării. Se acordă atenţia cuvenită către Burkina Faso şi Niger, în special în perspectiva alegerilor din aceste țări. Articolul 3 Mandat (1) În vederea realizării obiectivelor de politică ale Uniunii în ce privește Sahelul, mandatul RSUE este: (a) să contribuie activ la coordonarea și dezvoltarea ulterioară a abordării cuprinzătoare a Uniunii privind criza regională, pe baza strategiei sale, urmărind să consolideze coerența și eficiența globale ale activităților Uniunii în Sahel, mai ales în Mali;